Conter

Conter ass eng Uertschaft am Kanton Lëtzebuerg an Haaptuert vun der Gemeng Conter.

 Geographie 
Conter läit no Süden an Osten um Bord vun den Däller vun der Schleedbaach an der Sir.

Geschicht
D'Uertschaft Conter ass op der Plaz vun enger grousser Axialhaff-Villa aus der Réimerzäit entstanenDeeler dovu goufen 2016-2018 vum Centre national de recherche archéologique ausgegruewen, cf.: Franziska Dövener: "Die gallo-römische Villa unter Contern – Ergebnisse der ersten Ausgrabungskampagne." In: Archaeologia Luxemburgensis N°5 - 2019, S.110-143..

.

879/880 oder 903/904 gouf et eng éischt Kéier als locus Contrein an enger Schenkung ernimmt. Am 14. Joerhonnert gouf et schrëftlech als Guntrein festgehalenCamille Wampach: Geschichte der Grundherrschaft Echternach im Frühmittelalter. Untersuchungen über die Person des Gründers, über die Kloster- und Wirtschaftsgeschichte auf Grund des liber aureus Epternacensis (698-1222). I,2. Quellenband. Luxemburger Kunstdruckerei A.G., Luxemburg, 1930, S.234-35..

D'Parkierch ass zanter 1128 dokumentéiert. 1782 ass de Blëtz dran ageschloen a s'ass verbrannt. 1788 war se nees nei opgebaut.

Zanter dem 19. Joerhonert ass Conter den Haaptuert vun der Gemeng Conter.

 Pilgerreesen op Conter 
Conter war laang Zäit en Zil vu ville Wallfaarten. Zu Conter gouf déi helleg Walburga ugebiet fir "béis Aen" ze heelen oder eppes géint de "béise Bléck" z'ënnerhuelen. Den Oflaf vun deene Pelerinage beschreift de lëtzebuergeschen Dialektdichter Jakob Diedenhoven 1830 op eng ironesch Manéier a sengem Bittgang no Conter:

Zoo aalen Zeiten
Vun alle Seiten,
Zur Walburga,
Der heel'ger Fra
Gongen d'from Kreschten
Den Aelter reschten
Mat enger Kierz,
Engem selv'ren Hierz

Hier Aa'n ze g'nieren
Ville' mam Schmieren
Hoid se d'Gnood gin
 'Rem ze gesin.

An der drëtter Stroph schénge se schonn all geheelt ze sinn:

Hei an der Scheier,
D'Marre mam Freier,
D'Ketche ma'm Franz
Sti'schon am Danz
...
He'r we se sangen,
Kuck we se sprangen,
Daat weist de Kne,
Daat eppes me.

 Kuckeswäertes 
 D'Conter Kierch
 D'Straussefarm "An Nommesch"

 Kuckt och 
 Gallo-réimesch Villa zu Conter

 Um Spaweck 

 Offiziell Säit vun der Gemeng Conter
 Syvicol
 Festival de la Bande dessinée zu Conter

Kategorie:Uertschaften zu Lëtzebuerg
Kategorie:Pilgerplazen